ג'יב מיכייסקו

שמאל|ממוזער|200px|ג'יב מיכייסקו
**ג'יב מיכֶיֶסקוּ** (ברומנית: **Gib Mihăescu**, שמו בלידה **גאורגה י. מיכייסקו
**Gheorghe I.Mihăescu**; [[23 באפריל]] [[1894]] - [[19 באוקטובר]] [[1935]]) היה [[סופר]] ו[[מחזאי]] [[רומני]]. זכו להערכה במיוחד ה[[רומן|רומנים]] שלו, "ה[[רוסים|רוסיה]]" ו"דונה אלבה". יצירתו התאפיינה בעיקר בתיאור חוויות [[מחשבות פולשניות|אובססיביות]], במיוחד [[ארוטיקה|ארוטיות]] (ברומן "הרוסיה" סביב ה[[אידיאל (אתיקה)|אידיאל]] [[אשה|הנשי]] ו"ה[[נשמה]] הרוסית") הגורמות להידרדרות [[נפש]]ית ו[[מוסר]]ית.. היה [[עורך דין]] בהכשרתו.

==קורות חייו==
===ילדות וצעירות===
מיכייסקו נולד ב-1894 ב-[[דרגשאן]], מחוז [[ולצ'ה (מחוז)|ולצָ'ה]], היה השלישי מבין תריסר ילדי הוריו - העורך דין יואן מיכייסקו, ואשתו האדוקה, יואנה צ'אושסקו, שהייתה בת (אולי בלתי חוקית) של אצילה ש[[נזיר|התנזרה]]. סבו של הסופר מצד האב, פרדה סטגארו, נמנה עם אנשיו של הגיבור הלאומי [[טודור ולדימירסקו]].. מיכייסקו כונה בילדותו "ג'יבֶה", משם שם העט שלו "ג'יב מיכייסקו"..
את ילדותו בילה מיכייסקו בכרם המשפחתי "גרושאריה" (Groșarea) בכפר קלינה על יד דרגשאן.. למד בבית הספר העממי ביישוב הולדתו, דרגשאן, אחר כך נרשם ללימודי גימנסיה בתיכון, כיום מכללה הלאומית ע"ש "[[קרול הראשון, מלך רומניה|קרול הראשון]]" ב[[קראיובה]]. אחר כך בתיכון בסלטינה. ב-1907 מות אחיו ניקולאיה גרם לו לדיכאון שגרם לירידה בהשיגיו בלימודים. הועבר לרמניקו ולצ'ה ואחר כך חזר ללמוד בתיכון קארול הראשון בקראיובה שם סיים את מבחני הבגרות..
===הצבא והמלחמה===
עשה קורס קצינים בבית הספר של חיל הרגלים ב[[יאשי]]. בימי [[מלחמת העולם הראשונה]] השתתף ב[[רומניה במלחמת העולם הראשונה|קרבות מרששט, משרט ואויטוז]] וזכה בעיטור על גבורתו. ב-[[1918]] שוחרר מהצבא ושהה תקופה בכפר הולדתו דרגשאן

===הקריירה הספרותית===
יחד עם [[לוצ'יאן בלאגה]], **אדריאן מאניו** ו[[צ'זאר פטרסקו]], נמנה עם מייסדיו בשנת [[1921]] של [[כתב עת|כתב העת]] ה"נאו-מסורתי" הימני "גנדיריה" (Gândirea - "החשיבה") אותו עזב בהמשך.
ב-1924 לקח את משרד עריכת הדין של אביו בקישינאו, אבל עבד בו לעיתים רחוקות. עבד במקביל כיועץ משפטי ומורה לצרפתית. אחרי מות אביו עבד בדרגשאן על מנת לטפל בבריאות שנפגעה.
ב-1925 התחתן עם אלנה סטנסקו וב-1926 וב-1932 נודלו שתי בנותיהם. ב-
ב-1928 המחזה שלו "Pavilionul cu umbre זכה להצלחה מסוימת. בו שיחקה, בין אחרים, [[מריה ונטורה]].
ב-1929 הוזמן על ידי ניקיפור קרייניק לבוקרשט, בה נמצאה עבורו משרה של מנהל מחלקה ואחר כך כ"רפרנט" במנהלת העיתונות. מכר אז את משרדו בדרגשאן והתיישב בבירה.
ג'יב מיכייסקו היה אחד מה[[פרוזה|פרוזאיקנים]] הפופולרים שפעלו ברומניה בין שתי [[מלחמת עולם|מלחמות העולם]]. התחיל את הקריירה הספרותית שלו בשנת [[1919]] על ידי פרסום הסיפור "הקו הראשון" (Linia întâi) בכתב העת "לוצ'אפרול" (Luceafărul). פריצת הדרך האמיתית עשה עם קובץ הנובלות "גרנדיפלורה" (La Grandiflora) והמחזה "הביתן עם צללים" Pavilionul cu umbre בשנת [[1928]]. בהמשך פרסם את קובץ הנובלות "ההזיה" (Vedenia) (1929) ו[[רומן|רומנים]] [[פסיכולוגיה|פסיכולוגיים]] - ארוטיים כמו "ה[[רוסים|רוסייה]]", "הזרוע של [[אנדרומדה]]", "אשת ה[[שוקולד]]", "הימים והלילות של [[סטודנט]] מאחר", "דונה אלבה".
[[מחזה|מחזות]] [[תיאטרון]] שלו נלקטו בקובץ "הביתן עם צללים".
מיכייסקו ניהל התכתבות עם סופרים כמו [[צ'זאר פטרסקו]], עם קורנליו מולדובאנו, אפריליאנה מדיאנו ועם סוזאן סובאלובה.
מבקרים אחדים ראו בכתיבתו השפעה מסוימת של [[דוסטויבסקי]].

ב-1935 לקה ב[[אי ספיקת כליות]] קשה על רקע ה[[שחפת]] ואושפז בסנטוריום "מרטין לותר" ב[[סיביו]], אחר כך בסנטוריום של דיאקוניות" והסופו של דבר בבית החולים של המשטרה בבוקרשט.
ג'יב מיכייסקו נפטר אחרי סבל רב בגיל 41 בבית החולים של המשטרה ב[[בוקרשט]]. ארונו הוב לכנסייה הלבנה בבוקרשט ומשם לדרגשאן, בה נקבר ב-22 באוקטובר 1935.. היה נשוי מ-1925 לאלנה לבית סטנסקו, ילידת דרגשאן, ולזוג נולדו שתי בנות - מירה ויוניקה.
בין יתר תחביביו היה [[אסטרונומיית חובבים|אסטרונום חובב]] ובנה [[מצפה כוכבים]] קטן בביתו בדרגשאן.

==פרסים ואותות הוקרה==
*עיטור גבורה - במלחמת העולם הראשונה
* 1926 - פרס מבקרי התיאטרון עבור המחזה Pavilionul cu umbre "הביתן עם צללים"

==הנצחה==
*בית הוריו בדרגשאן הפך למוזיאון לזכרו
*על פי שמו נקראת המכללה הלאומית בדרגשאן.
*במחוז הולדתו מתקיימת התחרות ארצית ע"ש "ג'יב מיכייסקו" לכתיבת סיפורים קצרים לתלמידי תיכון

==יצירותיו==
;רומנים
כתב חמישה רומנים:
* ''Braţul Andromedei'' 1930 **זרועה של אנדרומדה**
* ''Rusoaica'' 1933 **הרוסיה**
* ''Femeia de ciocolată '' 1933 **אשת השוקולד**
* ''Zilele şi nopţile unui student întârziat'' 1934 **ימיו ולילותיו של סטודנט מאוחר**
* ''Donna Alba'' 1935 **דונה אלבה** 2 כרכים
;קובצי נובלות
*''La Grandiflora'' 1928 **גרנדיפלורה**
*''Vedenia '' 1929 **ההזיה**
*''Visul '' 1935 **החלום**
;מחזות
*1928 ''Pavilionul cu umbre'' **הביתן עם צללים*'

==לקריאה נוספת==
*Nicolae Crevedia - *Viața lui Gib Mihăescu*, in Gândirea 1936
*Mihail Diaconescu, *Contribuții documentare la biografia lui Gib. I. Mihăescu. Familia, copilăria, anii de școală*, 1972

==קישורים חיצוניים==

* [http://www.archive.org/details/rusoaicabordeiul00miheuoft בוויקיטקסט - הרומן "הרוסיה" ברומנית ]
* [https://web.archive.org/web/20160303212329/http://jurnalul.ro/timp-liber/arte/sufletul-rusesc-obsesia-literara-a-lui-gib-mihaescu-508826.html ראיון בעיתון ז'ורנאלול נאציונל, 25 במאי 2009, עם מבקר הספרות פאול צ'רנאט] 
* [https://web.archive.org/web/20110628154814/http://www.scribd.com/doc/3999170/Istoria-literaturii-romane-contemporane אוג'ן לובינסקו - תולדות הספרות הרומנית בת זמננו כרך ג]
* *Eugen Lovinescu Istoria literaturii române contemporane'' vol.III
Biblioteca şcolarului, Chişinău 1998 (ברומנית)
*ראיון של ראדו א. סטרסקו עם אלמנת הסופר "שיחה עם אלנה ג'יב מיכייסקו" 17 בדצמבר 1938 בעיתון "אוניוורסול" עמ' 8
*ג'יב מיכייסקו נעלם מוקדם מדי באתר Dosare secrete

## הערות שוליים

קטגוריה:סופרים רומנים
קטגוריה:מחזאים רומנים
קטגוריה:רומנים שנפטרו משחפת
קטגוריה:רומנים שנולדו ב-1894
קטגוריה:רומנים שנפטרו ב-1935